Loek van Wely

Loek van Wely (født 7. oktober 1972 i Heesch, Noord-Brabant) er en nederlandsk sjakkspiller og innehaver av tittelen Internasjonal stormester. Med 2618 ratingpoeng på FIDEs ratingliste per oktober 2008 er han rangert som Nederlands tredje sterkeste spiller. Han har vært nederlandsk mester og er æresmedlem av KNSB (Koninklijke Nederlandse Schaakbond).

Loek van Wely begynte å spille sjakk da han var fire år gammel. Cor van Wijgerden, som var forbundets trener i den tiden, trente van Wely. I 1980-årene ble han regnet å være den mest talentfulle av Nederlands unge sjakkspillere. Med sitt internasjonale gjennombrudd i 1990-årene beviste han at forventningene ikke hadde vært for høye. Han ble nederlandsk mester fem ganger på rad (2000–2004), og i samme tid var hans ELO-rating 2714. Denne poengsummen plasserte ham blant verdens ti beste sjakkspillere.

2000 
Før van Wely deltok i «Essent sjakk-turneringen» i Hoogeveen spilte han simultan i en McDonald's-restaurant mot 40 unge sjakkspillere mellom 8 og 14 år. Han vant 40-0.

2004 
 I den kombinerte hurtigsjakk- og blindsjakkturneringen «Melody Amber» i Monaco oppnådde van Wely en ellevteplass.
 Femteplass under den «åpne turneringen for hurtigsjakk» som fant sted i Dordrecht, Nederland.
 Beste nederlender under Europamesterskapet i sjakk som ble avholdt i Istanbul.
 9. og 10. april: tokamp mot Jan Timman i Almelo. van Wely vant 3-1.
 Førsteplass i en hurtigsjakk-turnering i Kuppenheim.
 Med 7,5 av 9 poeng ble van Wely nederlandsk mester for femte gang, med Ivan Sokolov på andreplass.
 «Amsterdam Chess Tournament» ble vunnet av Friso Nijboer, mens van Wely kom på en delt andreplass.
 1. september: Minimatch mot «Deep Junior», verdensmester blant sjakk-computerne. van Wely tapte med 0.5 mot 1.5.
 2. oktober: «Hurtigsjakk-turneringen Schrijvers NK» ble holdt i Hellevoetsluis. Rustam Kasimdzjanov vant og Van Wely delte femteplass med Jan Timman.
 I oktober deltok van Wely i den 36. sjakkolympiaden i Calvia, denne ble vunnet av Ukraina med Nederland på åttendeplass.

2005 
 Januar: Deltagelsen i Corus-turneringen ga ham en delt åttendeplass med 6,5 av 13 poeng.
 14.-24. februar deltok van Wely i Aeroflot Open i Moskva. Emil Sutovsky vant med 6,5 av 9 poeng, van Wely var beste nederlender med 5,5 av 9 poeng.
 4. mars: simultansjakk mot rundt 50 sjakkspillere delt over to grupper i Apeldoorn. van Wely vant 51.5 av partiene.
 10.-13. mai: «Complete Chess Match» i Maastricht mellom van Wely og Daniël Stellwagen. Stellwagen vant med 3,5 mot 0,5. Spillerne kunne bruke en datamaskin med Chessbase-programvare.
 18.-22. mai: deltagelse i «Global Chess Challenge turneringen» i Minneapolis. van Wely fikk her 6 poeng og dermed en delt fjerdeplass. Zviad Izoria vant med 7,5 av 9 poeng.
 18. juni – 2. juli: deltagelse i individuelt EM i sjakk i Warszawa. Vinner var Liviu Dieter Nisipenu fra Romania med 10 poeng etter 13 runder. van Wely fikk 7,5 poeng og endte på 59.-plass.
 8.-17. juli: Dortmund Sparkassen-turneringen ble vunnet av Arkadij Naiditsch med 5,5 poeng etter ni runder. Etter stikkamp fikk Veselin Topalov 2.-plass med 5 poeng og Etienne Bacrot 3.-plass med samme poengsum. Loek van Wely endte på fjerdeplass, også med 5 poeng.
 30. juli – 7. august: under «Europeisk mesterskap for lag» i Göteborg tar Nederland gull.
 5.-16. september: van Wely ble nederlandsk mester med 5,5 poeng etter ni runder. Dette var hans sjette nederlandske mesterskap, og han har nå like mange nederlandske mesterskap som Max Euwe.
 1. oktober: etter «open NK Rapidschaak» (Nederlandsk åpent mesterskap i hurtigsjakk) tar han annenplass med 6,5 poeng på ni runder.

Simbase 
I sjakkdatabasen Simbase var i mars 2004 2991 av Loek van Welys partier innført: 1289 vunnet av ham, 766 tapte og 396 remis. Han vant 58 % av partiene.

Åpninger 

Med de hvite brikkene spilte Van Wely de følgende åpningene/forsvarene:

Med de svarte brikkene spilte van Wely de følgende åpningene/forsvarene:

Referanser

Eksterne lenker 
 
 Loek Van Wely's rating history graphed in comparison to other top chess players at chessgraphs.com
 Loek van Welys hjemmeside
 5 kritiske stillinger fra van Welys partier

Nederlandske sjakkspillere
Personer fra Bernheze